**โครงร่าง**

**ชื่องานวิจัย/บทความ** ...**ความพึงพอใจต่อการรับบริการด้านการแพทย์แผนไทย โรงพยาบาลนาคู**...

**ชื่อผู้วิจัย**....**นางสาวพัชรินทร์ ภูวิเลิศ**.....**นางนวพร เครือศรี**.....

**หน่วยงาน**...**งานแพทย์แผนไทย**.....

**ปีที่จัดทำ**....**2560**....

**หลักการและเหตุผล**

โรงพยาบาลนาคู มีการเปิดให้บริการด้านการแพทย์แผนไทย ประกอบด้วย การนวด ประคบ และ  
การอบสมุนไพร มาตั้งแต่ปี พ.ศ.2556 ผู้มารับบริการจะถูกตรวจและสั่งการโดยแพทย์แผนปัจจุบัน แล้วส่งต่อ มาที่งานแพทย์แผนไทย โดยมีอาการ เช่น ปวดตึงบ่า-ไหล่ ปวดเอว ปวดแขน ปวดขา ปวดเมื่อยตามร่างกาย เป็นต้น

ความพึงพอใจเป็นความรู้สึกที่บุคคลมีต่อสิ่งใดสิ่งหนึ่ง ซึ่งเป็นผลมาจากการได้รับการตอบสนอง  
ตามความต้องการหรือความคาดหวังของแต่ละบุคคล ซึ่งหากความต้องการหรือความคาดหวังได้รับการตอบสนอง ก็จะเกิดความรู้สึกหรือทัศนคติในทางบวกต่อสิ่งนั้น ทำให้รู้สึกพึงพอใจ

ดังนั้น เพื่อเป็นการติดตามและประเมินผลการให้บริการด้านการแพทย์แผนไทย ของโรงพยาบาลนาคู จึงได้ทำการศึกษาเรื่อง ความพึงพอใจต่อการรับบริการด้านการแพทย์แผนไทย โรงพยาบาลนาคู ซึ่งผลการ ศึกษาที่ได้จะทำให้เกิดประโยชน์เชิงวิชาการ เป็นข้อมูลในการวางแผนพัฒนาการให้บริการด้านการแพทย์แผนไทย ให้ดีมากขึ้น และสอดคล้องกับความต้องการของผู้มารับบริการต่อไป

**วัตถุประสงค์**

เพื่อศึกษาความพึงพอใจต่อการรับบริการด้านการแพทย์แผนไทย โรงพยาบาลนาคู

**กลุ่มเป้าหมาย**

ประชาชนในพื้นที่อำเภอนาคู ที่มารับบริการด้านการแพทย์แผนไทย (ขนาดกลุ่มตัวอย่าง  
ที่คำนวณได้เท่ากับ 395 คน)

**เครื่องมือ**

เครื่องมือที่ใช้ในการศึกษาครั้งนี้ แบ่งเป็น 2 ประเภท ได้แก่

1. เชิงปริมาณ ใช้แบบสอบถามของกรมพัฒนาการแพทย์แผนไทยและการแพทย์ทางเลือก

ประกอบด้วย 3 ส่วน คือ

* 1. ส่วนที่ 1 แบบสอบถามคุณลักษณะส่วนบุคคล จำนวน 9 ข้อ
  2. ส่วนที่ 2 แบบสอบถามความพึงพอใจต่อการรับบริการด้านการแพทย์แผนไทย 4 ด้าน
* ความพึงพอใจต่อกระบวนการให้บริการ จำนวน 7 ข้อ
* ความพึงพอใจต่อคุณภาพบริการ จำนวน 7 ข้อ
* ความพึงพอใจต่อเจ้าหน้าที่/ผู้ให้บริการ จำนวน 10 ข้อ
* ความพึงพอใจต่อสถานที่ จำนวน 6 ข้อ

1.3 คำแนะนำ/ข้อเสนอแนะอื่น ๆ

2. เชิงคุณภาพ ใช้แนวคำถามการสัมภาษณ์เชิงลึก (In-depth interview) ที่ผู้ศึกษาสร้างขึ้น

**ขั้นตอนการดำเนินงาน**

1. ระยะเตรียมการ

* 1. ศึกษาและทบทวนองค์ความรู้ที่เกี่ยวข้อง
  2. เตรียมและสำเนาแบบสอบถาม เพื่อใช้ในการเก็บรวบรวมข้อมูล

1.3 สร้างแนวคำถามการสัมภาษณ์เชิงลึก

2. ระยะดำเนินการศึกษา

2.1 เก็บข้อมูลโดยใช้แบบสอบถาม จนครบจำนวน 395 คน

* 1. ดำเนินการสัมภาษณ์เชิงลึก

3. ระยะสรุปผล

* 1. ผู้ศึกษาจะนำข้อมูลที่ได้จากการรวบรวมแบบสอบถาม นำเข้าสู่การวิเคราะห์ข้อมูล
  2. วิเคราะห์ข้อมูล และประมวลผลโดยใช้โปรแกรมคอมพิวเตอร์สำเร็จรูป
  3. สรุปผลการศึกษาและให้ข้อเสนอแนะในการศึกษาครั้งต่อไป